รัฐบาลไทย-ข่าวทำเนียบรัฐบาล-อำเภอกัลยาณิวัฒนา จับมือภาคีเครือข่ายขับเคลื่อน "โครงการศูนย์ดำรงธรรมนำสุข แก้ทุกข์ให้เกษตรกร" นำ "AVOCADO อะโวคาโดออร์แกนิกส์ จากกัลยาฯ สู่มหานคร ทุกที่ทั่วประเทศไทย"
วันอาทิตย์ที่ 24 กันยายน 2566
24/09/2566
อําเภอกัลยาณิวัฒนา จับมือภาคีเครือข่ายขับเคลื่อน "โครงการศูนย์ดํารงธรรมนําสุข แก้ทุกข์ให้เกษตรกร" นํา "AVOCADO อะโวคาโดออร์แกนิกส์ จากกัลยาฯ สู่มหานคร ทุกที่ทั่วประเทศไทย"
อําเภอกัลยาณิวัฒนา จับมือภาคีเครือข่ายขับเคลื่อน "โครงการศูนย์ดํารงธรรมนําสุข แก้ทุกข์ให้เกษตรกร" นํา "AVOCADO อะโวคาโดออร์แกนิกส์ จากกัลยาฯ สู่มหานคร ทุกที่ทั่วประเทศไทย" มุ่งเน้นการสร้างรายได้ในภาคการเกษตร เพิ่มช่องทางการจําหน่ายผลผลิต สู่เป้าหมาย
อําเภอกัลยาณิวัฒนา จับมือภาคีเครือข่ายขับเคลื่อน "โครงการศูนย์ดํารงธรรมนําสุข แก้ทุกข์ให้เกษตรกร" นํา "AVOCADO อะโวคาโดออร์แกนิกส์ จากกัลยาฯ สู่มหานคร ทุกที่ทั่วประเทศไทย" มุ่งเน้นการสร้างรายได้ในภาคการเกษตร เพิ่มช่องทางการจําหน่ายผลผลิต สู่เป้าหมาย บําบัดทุกข์ บํารุงสุข และทําให้ประชาชนมีความสุขอย่างยั่งยืน
วันนี้ (24 ก.ย. 66) นายวรศักดิ์ พานทอง นายอําเภอกัลยาณิวัฒนา เปิดเผยถึง การขับเคลื่อนโยบายกระตุ้นการใช้จ่าย เพื่อเร่งแก้ไขปัญหาเฉพาะหน้าของประชาชนอย่างเร่งด่วนและรวดเร็ว และนําไปสู่การเสริมสร้างขีดความสามารถให้กับประชาชน ผ่านการสร้างรายได้ ลดรายจ่าย สร้างโอกาส ลดความเหลื่อมล้ํา และสร้างคุณภาพชีวิตที่ดีขึ้นให้เกิดขึ้นกับประชาชนทุกคน โดยจากการลงพื้นที่ตรวจราชการออกหน่วยบริการและเยี่ยมพี่น้องประชาชน ตามโครงการ “อําเภอยิ้ม...เคลื่อนที่ เพื่อบําบัดทุกข์ บํารุงสุขพี่น้องประชาชน” ในแต่ละหมู่บ้าน พบว่า กลุ่มเกษตรผู้ปลูกอะโวคาโดออร์แกนิกพันธุ์พื้นเมืองได้รับความเดือดร้อนจากการจําหน่ายผลผลิต จึงได้มอบหมายให้ นายธนภัทร รัตนสมัย หัวหน้ากลุ่มงานบริหารงานปกครอง ร่วมหารือกับพี่น้องเกษตรกรชาวเขาเผ่าปกาเกอะญอผู้ปลูกอะโวคาโด กว่า 200 ราย เพื่อหาแนวทางในการส่งเสริมการตลาดและช่วยหาช่องทางจําหน่ายผลผลิต ทั้งในรูปแบบออฟไลน์และออนไลน์
นายวรศักดิ์ พานทอง นายอําเภอกัลยาณิวัฒนา กล่าวว่า รัฐบาลมีนโยบายในการสร้างรายได้ในภาคการเกษตร โดยใช้หลัก "การตลาดนํา นวัตกรรมเสริม เพิ่มรายได้" โดยการสนับสนุนการเพิ่มประสิทธิภาพและผลิตภัณฑ์ของภาคเกษตร ควบคู่กับการบูรณาการองค์ความรู้ด้านการบริหารจัดการน้ําให้มีประสิทธิภาพ ใช้การบริหารจัดการแปลงเกษตรด้วยนวัตกรรมเกษตรแม่นยํา (Precision farming) การวิจัยพัฒนาพันธุ์เพื่อเพิ่มผลผลิตและเพิ่มมูลค่าผลตอบแทนต่อไร่ให้สูงขึ้น ตลอดจนการหาตลาดให้สินค้าเกษตรได้ขายในราคาที่เหมาะสม สนับสนุนให้เปลี่ยนแปลงการปลูกพืชให้เหมาะสมกับสภาพแวดล้อมทางธรรมชาติและเศรษฐกิจ และการแปรรูปผลผลิตทางการเกษตรให้มีมูลค่าสูงขึ้น เพื่อพัฒนาคุณภาพชีวิตของเกษตรกรให้มีความสุข ร่มเย็น และมีความยั่งยืน ซึ่งรัฐมนตรีว่าการกระทรวงมหาดไทยได้เน้นย้ําให้นายอําเภอทุกพื้นที่ทั่วประเทศ ทั้ง 878 อําเภอ ยึดเป้าหมายการ "บําบัดทุกข์ บํารุงสุข" โดยมีพี่น้องประชาชนเป็นที่ตั้ง เพื่อพัฒนาคุณภาพชีวิตและสร้างรายได้ ผ่านการน้อมนําแนวพระราชดําริมาประยุกต์ใช้ในการทํางานเพื่อ "บําบัดทุกข์ บํารุงสุข และทําให้ประชาชนมีความอุดมสมบูรณ์พูนสุขโดยถ้วนหน้า" รวมทั้งส่งเสริมการเรียนรู้หลักการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สู่การต่อยอดการพัฒนาพื้นที่หมู่บ้านและชุมชนอย่างยั่งยืน
นายวรศักดิ์ พานทอง นายอําเภอกัลยาณิวัฒนา กล่าวเพิ่มเติมว่า นอกจากนี้รัฐมนตรีว่าการกระทรวงมหาดไทยยังได้เน้นย้ําในเรื่อง การส่งเสริมเศรษฐกิจฐานราก การผลิต การตลาดและการจําหน่าย โดยมุ่งเน้นการลดรายจ่าย สร้างรายได้ ลดความเหลื่อมล้ํา เพื่อพัฒนาคุณภาพชีวิตให้กับประชาชนทั้งในระดับครัวเรือนและชุมชน โดยกําหนดมาตรการ เพื่อลดรายจ่ายในครัวเรือน เช่น การน้อมนําหลักปรัชญาของเศรษฐกิจพอเพียงมาใช้ในการดําเนินชีวิต การใช้ประโยชน์จากทุนชุมชน เป็นต้น รวมทั้งพัฒนาผลิตภัณฑ์ชุมชนตามอัตลักษณ์ที่โดดเด่น (OTOP) และส่งเสริมให้เกษตรกรปลูกพืชมูลค่าสูงที่เหมาะสมกับสภาพพื้นที่ และนําหลักการ "ตลาดนํา นวัตกรรมเสริม เพิ่มรายได้" มาเป็นแนวทางในการสร้างงาน สร้างอาชีพ สร้างรายได้ ให้กับพี่น้องประชาชน ตามแนวทางเศรษฐกิจที่ยั่งยืน (Sustainable economy) จึงเป็นที่มาของการจัดทํา "โครงการศูนย์ดํารงธรรมนําสุข แก้ทุกข์ให้เกษตรกร" กิจกรรมนํา "AVOCADO อะโวคาโดออร์แกนิกส์ จากกัลยาฯ สู่มหานคร ทุกที่ทั่วประเทศไทย" ซึ่งสถานการณ์ผลิตอะโวคาโดในจังหวัดเชียงใหม่ (ปี 2566 – 2567) มีเกษตรกรที่ปลูกอะโวคาโด ทั้งหมด 2,516 ครัวเรือน พื้นที่ทั้งหมด 12,447 ไร่ คาดว่าจะมีผลผลิตออกสู่ตลาดประมาณ 18,919 ตัน โดยจะเริ่มมีผลผลิตทยอยออกสู่ตลาดและผู้บริโภค ตั้งแต่เดือนกรกฎาคม 2566 จนถึงเดือน กุมภาพันธ์ 2567 โดยอําเภอกัลยาณิวัฒนามีพื้นที่ปลูกมากที่สุดอยู่ในลําดับที่ 4 จากพื้นที่ปลูกทั้งหมด 18 อําเภอของจังหวัดเชียงใหม่
นายธนภัทร รัตนสมัย หัวหน้ากลุ่มงานบริหารงานปกครอง อําเภอกัลยาณิวัฒนา เปิดเผยว่า อําเภอกัลยาณิวัฒนา จังหวัดเชียงใหม่ มีประชากร 12,949 คน มี 4,335 ครัวเรือน เป็นครัวเรือนเกษตรกร 3,637 ครัวเรือน มีพื้นที่ทั้งหมด 421,612 ไร่ เป็นพื้นที่ป่าสงวน 378,245 ไร่ คิดเป็นร้อยละ 90 มีพื้นที่ทําการเกษตร 30,391 ไร่ คิดเป็นร้อยละ 7 และมีพื้นที่อยู่อาศัยและอื่น ๆ 8,062 ไร่ คิดเป็นร้อยละ 3 โดยพื้นที่ทําการเกษตร จํานวน 30,391 ไร่ มีครัวเรือนเกษตรกรผู้ปลูกข้าว จํานวน 2,275 ครัวเรือน เกษตรกรผู้ปลูกข้าวโพด จํานวน 829 ครัวเรือน เกษตรกรผู้ปลูกกาแฟ จํานวน 410 ครัวเรือน เกษตรกรผู้ปลูกสตรอเบอรี่ จํานวน 334 ครัวเรือน เกษตรกรผู้ปลูกอะโวคาโด จํานวน 397 ครัวเรือน เกษตรผู้ปลูกกะหล่ําปลี และอื่น ๆ อีก จํานวน 517 ครัวเรือน ซึ่งร้อยละ 40 ของอะโวคาโดที่ปลูกเป็นสายพันธุ์อะโวคาโดที่โครงการหลวงบ้านจันทร์ส่งเสริมให้เกษตรกรปลูก มีการประกันราคาและรับซื้อคืน มีตลาดรองรับผลผลิตที่ชัดเจน ได้แก่ พันธุ์แฮส, พันธ์บัคคาเนีย, พันธ์ปีเตอร์สัน, พันธ์พิงก์เคอร์ตัน, พันธ์บูท 7 และพันธ์บูท 8 ส่วนผลผลิตอีกร้อยละ 60 เป็นพันธ์ุพื้นเมืองซึ่งปลูกแบบออร์แกนิก แต่ยังไม่เป็นที่นิยมของตลาด พี่น้องเกษตรกรชาวเขาเผ่าปกาเกอะญอผู้ปลูกพันธุ์พื้นเมืองกว่าร้อยละ 60 หรือ 238 คน จึงร้องขอต่อนายอําเภอกัลยาณิวัฒนา ช่วยรับซื้อ และช่วยหาช่องทางจําหน่ายผลผลิตทั้งในรูปแบบออฟไลน์และออนไลน์ ซึ่งจะทยอยออกพร้อมกันทั่วทั้งจังหวัดเชียงใหม่ และอาจทําให้สินค้าล้นตลาดจนมีราคาตกต่ํา อําเภอกัลยาณิวัฒนา และภาคีเครือข่าย จึงได้ร่วมกันจัดทํา "โครงการศูนย์ดํารงธรรมนําสุข แก้ทุกข์ให้เกษตรกร" กิจกรรมนํา "AVOCADO อะโวคาโดออร์แกนิกส์ จากกัลยาฯ สู่มหานคร ทุกที่ทั่วประเทศไทย" โดยมีวัตถุประสงค์ เพื่อช่วยเกษตรกรที่ปลูกอะโวคาโดพันธุ์พื้นเมือง โดยใช้ศูนย์ดํารงธรรมอําเภอเป็นสถานที่รับซื้อ และรวบรวมผลผลิต คัดแยกผลผลิต ติดสติ๊กเกอร์แบรนด์ "แก้วกัลยา" เพื่อสร้างการรับรู้ และสร้างมาตรฐานผลผลิตทางการเกษตร รวมทั้งสร้างความเชื่อมั่นและเชื่อใจในความปลอดภัย โดยมีนายอําเภอเป็นผู้รับรองหรือการันตี หลังจากนั้นนําใส่บรรจุภัณฑ์ Packaging อะโวคาโดโดยเฉพาะ เพื่อจัดจําหน่ายผ่านทางออนไลน์ Application Facebook "อําเภอกัลยาณิวัฒนา" และ Application Facebook Intragram tiktok และสื่อโซเชียลมีเดียอื่น ๆ ซึ่งในห้วงเดือนกันยายนที่ผ่านมา สามารถช่วยจําหน่ายผลผลิตให้กับพี่น้อง เกษตรกรชาวเขาเผ่าปกาเกอะญอ ผ่านทางออนไลน์ จํานวนกว่า 2,500 กิโลกรัม เกษตรกรมีรายได้รวมกันกว่า 100,000 บาท และมียอดสั่งจองทางออนไลน์กว่า 300 คน ซึ่งมีแนวโน้มเพิ่มมากขึ้นเรื่อย ๆ ทั้งนี้ ผู้สนใจสามารถติดต่อ สอบถาม หรือ สั่งจองอะโวคาโดออร์แกนิกพันธุ์พื้นเมืองของพี่น้องชาวเขาเผ่าปกาเกอะญอ ได้ทาง "Facebook อําเภอกัลยาณิวัฒนา" หรือ โทรศัพท์ 085-4847879 นายอําเภอกัลยาณิวัฒนา หรือ 063-1876326 ปลัดอาวุโสอําเภอกัลยาณิวัฒนา” หัวหน้ากลุ่มงานบริหารงานปกครอง กล่าว
นายวรศักดิ์ พานทอง นายอําเภอกัลยาณิวัฒนา กล่าวทิ้งท้ายว่า โครงการ "ศูนย์ดํารงธรรมนําสุข แก้ทุกข์ให้เกษตรกร" นี้ อําเภอกัลยาณิวัฒนามุ่งเน้นขับเคลื่อนนโยบายสําคัญของรัฐบาลและภารกิจสําคัญของกระทรวงมหาดไทย ตามแนวทางของนายสุทธิพงษ์ จุลเจริญ ปลัดกระทรวงมหาดไทย ที่มอบไว้ในคราวการประชุมติดตามและขับเคลื่อนนโยบายสําคัญของรัฐบาลและภารกิจสําคัญของกระทรวงมหาดไทย เมื่อวันที่ 24 พฤษภาคม 2566 ที่ให้แนวทางไว้ว่า “สิ่งสําคัญที่สุด หรือสิ่งที่เป็น Core Business ของกระทรวงมหาดไทย คือ การต้องระดมสมอง เพื่อปรับปรุงพัฒนา และลงพื้นที่ไปแก้ไขปัญหาความเดือดร้อนของพี่น้องประชาชน ที่เป็นหน้าที่หลักสําคัญให้ดี ดังหลักการทํางาน “รองเท้าสึกก่อนกางเกงขาด” ของสมเด็จฯ กรมพระยาดํารงราชานุภาพ ซึ่งเป็นแนวทางที่ผู้ว่าราชการจังหวัด และนายอําเภอ ซึ่งเป็นผู้นําหรือเป็นนายกรัฐมนตรีในพื้นที่ ได้ทําหน้าที่บําบัดทุกข์ บํารุงสุขเพื่อ Change for Good ทําสิ่งที่ดีให้กับพี่น้องประชาชน ด้วยการเป็นแม่เหล็กหรือโซ่ข้อกลางในการบูรณาการภาคีเครือข่ายทุกภาคส่วน มาช่วยกันยกระดับคุณภาพชีวิตให้กับพี่น้องประชาชน “ทําให้สังคมไทยได้เข้าใจและเข้าถึงหน้าที่ของพวกเราชาวมหาดไทย” ดังนั้น ผู้ว่าราชการจังหวัดและนายอําเภอต้องนําเอาพลังมาเป็นแรงขับเคลื่อน ผลักดันการทํางานบําบัดทุกข์ บํารุงสุข แบบบูรณาการอย่างยั่งยืน พร้อมดึงอุดมการณ์ของคนมหาดไทยทุกท่านเมื่อครั้งที่ท่านตัดสินใจมารับราชการกระทรวงมหาดไทย โดยปลุกเร้าพลังนั้นให้กลับมามีแรงกล้าแกร่งเพิ่มมากขึ้นกว่าที่มีอยู่แล้วในปัจจุบัน แล้วทําตามหลักการทํางานขององค์พระปฐมเสนาบดีของกระทรวงมหาดไทย “เราต้องครองใจพี่น้องประชาชน มากกว่าการนําเอาอํานาจบาตรใหญ่มาใช้กับพี่น้องประชาชน” เพื่อนําไปสู่การลดความเหลื่อมล้ําทางสังคม สร้างความเข้มแข็งให้ชุมชนและพัฒนาเศรษฐกิจฐานราก โดยมีเป้าหมาย คือ เพื่อให้ประชาชนมีความปลอดภัยในชีวิตและทรัพย์สินและสังคมสงบสุข ประชาชนมีคุณภาพชีวิตที่ดีและชุมชนเข้มแข็ง พื้นที่ทุกจังหวัด อําเภอ ตําบลและหมู่บ้าน มีพื้นที่เศรษฐกิจที่มีความสามารถในการแข่งขัน และได้รับการพัฒนาอย่างสมดุล ตามหลักการขับเคลื่อนเป้าหมายการพัฒนาที่ยั่งยืน (SDGs) ของกระทรวงมหาดไทย